
Mellem		

Opfinder – [INDSÆT: navn, adresse og fødselsdato (ej CPR nr.)]

herefter LICENSGIVER

og

Virksomhed – [INDSÆT: navn, adresse og CVR-nummer]

herefter VIRKSOMHEDEN

er indgået nedenstående




Options‑ og licenskontrakt



1. 
Præambel/Indledning

LICENSGIVER har opfundet et nyt koncept/udstyr til at [INDSÆT: beskrivelse af opfindelsen og dens formål/tekniske område], i det følgende kaldet ”Opfindelsen”. 

Billeder fremgår af bilag 1.

LICENSGIVER har ved afprøvning i praksis konstateret, at Opfindelsen har den ønskede virkning.


2. 
Optionen

LICENSGIVER tildeler hermed VIRKSOMHEDEN en eksklusiv option på en eneret til kommerciel udnyttelse af Opfindelsen ved produktion, markedsføring og salg af produkter, der er udviklet på basis af Opfindelsen.

Ejendomsretten til Opfindelsen og den tilhørende knowhow forbliver hos LICENSGIVER.





3. 
Optionsperioden

Optionsperioden løber fra nærværende kontrakts underskrivelse til og med den [INDSÆT dato xx.xx.20xx – aftal med virksomheden hvor mange måneder de har behov for].

I optionsperioden er LICENSGIVER uberettiget til at overdrage sine rettigheder til Opfindelsen til tredjemand eller til at indlede forhandlinger med tredjemand herom.


4. 
LICENSGIVERs forpligtelser i optionsperioden

I optionsperioden skal LICENSGIVER i rimeligt omfang stå til rådighed for VIRKSOMHEDENs arbejde med Opfindelsen, dog alene med krav på dækning af sine direkte udgifter, herunder, men ikke begrænset til, kørsel, overnatning og materialer, og kun efter forudgående aftale.

Såfremt det i stk. 1 omhandlede arbejde får større omfang end forudsat, skal Parterne efter anmodning fra LICENSGIVER indgå særskilt aftale om vilkår herfor, herunder økonomiske forhold.


5. 
Videreudviklinger i optionsperioden

Såfremt der i optionsperioden af LICENSGIVER eller VIRKSOMHEDEN foretages videreudviklinger af Opfindelsen, eller udviklinger, hvis udnyttelse baserer sig på brugen af Opfindelsen, tilhører disse LICENSGIVER, men kan frit udnyttes af VIRKSOMHEDEN sammen med Opfindelsen på vilkår fastsat i denne kontrakt.


6. 
Opsigelse af optionen

Nærværende kontrakt er i optionsperioden uopsigelig fra LICENSGIVERs side, såfremt VIRKSOMHEDEN aktivt undersøger eller videreudvikler Opfindelsen.
Får LICENSGIVER det indtryk, at VIRKSOMHEDEN ikke foretage undersøgelser eller videreudvikling af Opfindelsen, kan LICENSGIVER fremsende et skriftligt opsigelsesvarsel med 30 dages varsel med begrundelse i inaktivitet. Inden for denne frist skal VIRKSOMHEDEN fremvise dokumentation for igangværende undersøgelser eller videreudvikling; undlades dette, kan LICENSGIVER opsige optionsaftalen uden yderligere varsel.

VIRKSOMHEDEN kan i optionsperioden til enhver tid opsige kontrakten med dags varsel.

7. 
Udnyttelse af optionen

Ønsker VIRKSOMHEDEN at udnytte den tildelte option, skal dette meddeles LICENSGIVER ved fremsendelse af indscannet, underskrevet erklæring pr. e-mail, således at erklæringen er LICENSGIVER i hænde senest på optionsperiodens sidste dag.

Såfremt en sådan erklæring ikke er modtaget rettidigt, anses optionen for bortfaldet.


8. 
Hvis optionen ikke udnyttes

Såfremt optionen ikke udnyttes, skal alt materiale vedrørende Opfindelsen, herunder, men ikke begrænset til, patenter, patentansøgninger, beskrivelser, udviklinger, forbedringer, prototyper, opskrifter, godkendelser m.v., vederlagsfrit udleveres fra VIRKSOMHEDEN til LICENSGIVER. VIRKSOMHEDEN forpligter sig samtidig til at hemmeligholde og ikke på nogen måde udnytte Opfindelsen eller den hertil tilknyttede knowhow.



Licenskontrakt

9. 
Licensvilkår

Såfremt optionen udnyttes, reguleres forholdet mellem Parterne efter nedenstående bestemmelser.


10. 
Rettigheder der overdrages

Ved denne kontrakts indgåelse erhverver VIRKSOMHEDEN en eksklusiv eneret til kommerciel udnyttelse af Opfindelsen ved produktion, markedsføring og salg [INDSÆT: geografisk område, f.eks. “i hele verden” eller ”i Danmark”] af produkter, der er udviklet på basis af Opfindelsen. Alle øvrige rettigheder vedrørende Opfindelsen forbliver hos LICENSGIVER.


11. 
Udbetaling og licensafgift

Som vederlag for udnyttelsesrettighederne betaler VIRKSOMHEDEN til LICENSGIVER:

· En engangsudbetaling på [INDSÆT evt. beløb, kr. – typisk kun hvis der har været udviklingsomkostninger på et ret stort beløb. Hvis ikke – slet punktet], forfaldende ved licenskontraktens indgåelse.
ENTEN:
· En løbende licensafgift svarende til [INDSÆT: xx]% af det udfakturerede beløb for salg af produkter baseret på Opfindelsen fra VIRKSOMHEDEN, dets eventuelle datterselskaber, koncernforbundne eller på anden måde forbundne selskaber, efter fradrag af moms, told, fragt og eventuelle øvrige afgifter.
ELLER:
· En løbende licensafgift svarende til [INDSÆT: xx Dkr pr. solgt stk.] af det udfakturerede beløb for salg af produkter baseret på Opfindelsen fra VIRKSOMHEDEN, dets eventuelle datterselskaber, koncernforbundne eller på anden måde forbundne selskaber, efter fradrag af moms, told, fragt og eventuelle øvrige afgifter. 
Licensafgiften reguleres årligt i henhold til udviklingen i Nettoprisindekset. https://www.dst.dk/da/Statistik/emner/priser-og-forbrug/forbrugerpriser/nettoprisindeks


For kalenderåret [INDSÆT: årstal 20xx] betales en minimumslicensafgift på [INDSÆT: beløb] Dkr., og for [INDSÆT: årstal 20xx] og hvert følgende år [INDSÆT: beløb] Dkr. (SLET: Forklaring: Minimumsbetaling skal være defineret, da det er den eneste mulighed opfinder har, for at opsige kontrakten – hvis ikke virksomheden lever op til minimum. Se også punkt 19).

Alle momspligtige beløb tillægges moms.

Licensafgiften forfalder kvartalsvis pr. 1. januar, 1. april, 1. juli og 1. oktober for det foregående kvartal, første gang den første forfaldsdag, der falder mere end 3 måneder efter påbegyndelsen af det licensgivende salg.

Minimumslicensafgiften betales helårligt den 1. januar for forudgående år, første gang 1. januar [INDSÆT: årstal 20xx].

Indbetaling foretages til den af LICENSGIVER skriftligt oplyste konto.


12. 
Kontrol af beregnet licensafgift

VIRKSOMHEDEN fremsender ved hver betaling en opgørelse over det licensgivende salg i den pågældende periode.

[Dette afsnit kan evt. udelades:]. Én gang årligt og i forbindelse med aflægning af selskabets årsregnskab leverer VIRKSOMHEDEN til LICENSGIVER en af selskabets revisor attesteret oversigt over det foregående års salg.

LICENSGIVER er berettiget til for egen regning at lade en statsautoriseret/registreret revisor gennemgå VIRKSOMHEDENs regnskabsmateriale til kontrol af korrekt licensafgiftsafregning. 

Viser det sig, at den reelle licensafgift overstiger den faktisk betalte med 5% eller derover, afholder VIRKSOMHEDEN alle omkostninger herved.

Denne bestemmelse gælder i ét år efter denne kontrakts ophør.


13. 
Udnyttelsespligt

VIRKSOMHEDEN forpligter sig til at udvise salgsfremmende aktiviteter for produkter baseret på Opfindelsen på minimum lige fod med virksomhedens øvrige relevante produkter.






14. 
Patenter

Før markedsføring eller anden nyhedsskadende aktivitet påbegyndes, forpligter VIRKSOMHEDEN sig til at indlevere en dansk patentansøgning eller PCT-ansøgning via et anerkendt patentbureau, med angivelse af LICENSGIVER som opfinder og ansøger.

Inden udløbet af det første år fra ansøgningsdagen forpligter VIRKSOMHEDEN sig til at beslutte og meddele LICENSGIVER, om den danske ansøgning videreføres som PCT‑ansøgning.

I tilfælde af at der videreføres med en PCT-ansøgning, drager VIRKSOMHEDEN omsorg for dette.

Efter kontraktens underskrivelse afholder VIRKSOMHEDEN alle udgifter til patenter, herunder afgifter til patentmyndigheder samt udgifter til patentbistand.

Kopi af al korrespondance vedrørende patentansøgninger tilsendes løbende LICENSGIVER.

Såfremt VIRKSOMHEDEN ikke ønsker at videreføre ansøgningen i nogle lande, kan LICENSGIVER selv gøre dette og opnår derved brugsret for disse lande mod selv at afholde omkostningerne.


15. 
Videreudviklinger i licenskontraktens levetid

[bookmark: _Hlk214356420]Videreudviklinger, eller udviklinger hvis udnyttelse baserer sig på Opfindelsen, tilhører LICENSGIVER, uanset hvilken af Parterne der har foretaget disse, men må frit udnyttes af VIRKSOMHEDEN sammen med Opfindelsen på vilkår svarende til denne kontrakt.


16. 
Hvis patent afslås

[bookmark: _Hlk214356451]Denne kontrakt forbliver gældende uanset udfaldet af en eventuel patentansøgning, såfremt VIRKSOMHEDEN fortsat ønsker at markedsføre produkter baseret på Opfindelsen.







17. 
Sublicensering

[bookmark: _Hlk214356466]VIRKSOMHEDEN kan efter LICENSGIVERs forudgående skriftlige godkendelse i hvert enkelt tilfælde helt eller delvis videreoverdrage sine rettigheder i henhold til nærværende kontrakt til tredjemand som sublicenstager. 




18. 
Krænkelse og produktansvar

[bookmark: _Hlk214356490]VIRKSOMHEDEN afholder samtlige omkostninger ved eventuelle retssager som følge af Opfindelsens udnyttelse, herunder sager om krænkelse af tredjemands rettigheder.

VIRKSOMHEDEN kan alene indgå forlig i sådanne sager med LICENSGIVERs skriftlige samtykke. Ved manglende samtykke og ønsker om videreførelse påhviler omkostningerne derefter LICENSGIVER.

LICENSGIVER er forpligtet til uden beregning at yde VIRKSOMHEDEN ikke‑økonomisk bistand i rimeligt omfang til VIRKSOMHEDENs førelse af sådanne sager.

VIRKSOMHEDEN friholder LICENSGIVER for ethvert produktansvarskrav.

LICENSGIVER erklærer, at Opfindelsen efter LICENSGIVERs kendskab ikke krænker tredjemands rettigheder, men indestår ikke herfor.


19. 
Kontraktens løbetid og opsigelse

[bookmark: _Hlk214356525]ENTEN (typisk hvis der er patent): 

Kontrakten ophører uden yderligere varsel ved udløb af det længst løbende patent, herunder patenter vedrørende videreudviklinger af Opfindelsen, hvorefter VIRKSOMHEDEN frit kan udnytte Opfindelsen.

Hvis intet patent opnås, ophører aftalen på 20-årsdagen for denne kontrakts underskrivelse. Hvis patentbeskyttelsen ophører tidligere, ophører denne aftale på 20-årsdagen for første patentansøgning.

Parterne kan dog opsige kontrakten med 6 måneders varsel til den 1. i en måned. LICENSGIVER kan dog kun opsige, såfremt den til LICENSGIVER faktisk beregnede licensafgift i [INDSÆT: xx – typisk 2 år] på hinanden følgende kalenderår fra og med den [INDSÆT: dato og årstal xx.xx.20xx] har været mindre end minimumslicensafgiften, eller hvis VIRKSOMHEDEN ikke påbegynder markedsføring og salg senest [INDSÆT: dato og årstal xx.xx.20xx].

Væsentlige ændringer i nogen af Parternes ejerforhold skal meddeles den anden Part inden 30 dage og giver den anden Part ret til at opsige eller kræve genforhandling.

ELLER (typisk hvis der ikke er patent): 

Kontrakten kan opsiges med 6 måneders varsel til den 1. i en måned, for LICENSGIVERs vedkommende dog alene, såfremt den fra VIRKSOMHEDEN til LICENSGIVER faktisk beregnede licensafgift i [INDSÆT: xx – typisk 2 år] på hinanden følgende kalenderår fra og med den [INDSÆT: dato og årstal xx.xx.20xx] har været mindre end minimumslicensafgiften, eller hvis VIRKSOMHEDEN ikke påbegynder markedsføring og salg senest [INDSÆT: dato og årstal xx.xx.20xx].

Væsentlige ændringer i nogen af Parternes ejerforhold skal meddeles den anden Part inden 30 dage og giver den anden Part ret til at opsige eller kræve genforhandling.


20. 
Misligholdelse

[bookmark: _Hlk214356544]Ved væsentlig misligholdelse kan den krænkede Part skriftligt påkræve at forholdet bringes i orden inden 30 dage. Sker det ikke, kan den krænkede Part skriftligt hæve kontrakten.

VIRKSOMHEDENS konkurs, likvidation, rekonstruktion eller indledning af akkordforhandlinger anses som væsentlig misligholdelse.


21. Force majeure

[bookmark: _Hlk214356568]Rammer en Force Majeure-begivenhed, skal dette straks meddeles den anden Part. Ingen Part hæfter for manglende opfyldelse som følge af Force Majeure. Ved varighed over 30 kalenderdage drøfter Parterne muligheder for at opfylde aftalen eller kan opsige med øjeblikkelig virkning.

Force Majeure omfatter begivenheder, der ligger udenfor Parternes kontrol, herunder men ikke begrænset til enhver produktions- eller arbejdshindring, strejke, lockout, manglende transportmuligheder, sourcing af råvarer, eksplosion, storm, epidemi, pandemi, naturkatastrofe, krig og regeringsmæssige indgreb eller mangel på samme.  


22. 
Ved kontraktens ophør

[bookmark: _Hlk214356597]Ved kontraktens ophør, uanset årsag, tilbagegår alle rettigheder overdraget fra LICENSGIVER til VIRKSOMHEDEN til LICENSGIVER til fri disposition.

Kun hvis der er udløbsdato på kontrakten – ellers SLET afsnittet: Ved ophør som følge af kontraktens naturlige udløb står det herefter VIRKSOMHEDEN frit for at fortsætte produktion og salg.


23. 
Fortrolighed

[bookmark: _Hlk214356619]I kontraktens løbetid samt efter ophør er Parterne gensidigt forpligtet til at hemmeligholde alle oplysninger om Opfindelsen og tilhørende knowhow samt øvrige fortrolige forhold, Parterne måtte blive bekendt med, undtagen hvor viden er almindeligt kendt.

Fortrolighedsforpligtelsen hæmmer ikke LICENSGIVER ved udnyttelse af rettigheder, der måtte gå tilbage til denne.


24. 
Tvister

[bookmark: _Hlk214356638]Tvister mellem Parterne, herunder om denne kontrakts fortolkning og opfyldelse, der ikke kan løses i mindelighed, kan hver Part begære løst ved mediation, udpeget af Mediationsinstituttet, Vesterbrogade 32, 1620 København V.

Såfremt tvisten ikke løses ved mediation, kan sagen indbringes for Sø- og Handelsretten.




Underskrifter:



Dato:____________________			Dato:____________________



LICENSGIVER: 					VIRKSOMHEDEN:


_________________________		             _________________________






[bookmark: _Hlk214356655]
Bilag 1

Her indsættes billeder af opfindelsen

2

